<classify> YANGA ya Tanzania Bara, Gor Mahia ya Kenya na KCCA ya Uganda ndizo klabu kutoka Jumuiya ya Afrika Mashariki zilizotinga kucheza raundi ya kwanza ya michuano ya Ligi ya Mabingwa Afrika baada ya kupata ushindi wa jumla katika mechi zao.Mbali na Yanga, Simba ilikuwa timu nyingine ya Tanzania katika michuano hiyo ya Ligi ya Mabingwa wa Afrika, lakini imejikuta ikitupwa nje kwa faida ya bao la ugenini baada ya kutoka sare ya bila kufungana na baadae 1-1 dhidi ya UD do Songo ya Msumbiji.Yanga wameungana na mabingwa wa Kenya kuibeba Afrika Mashariki baada ya kuibuka na ushindi wa bao 1-0 dhidi ya Township Rollers ya Bostwana katika mchezo wa marudiano wa awali wa Ligi ya Mabingwa wa Afrika.Timu hizo zilitoka sare ya 1-1 kwenye Uwanja wa Taifa jijini Dar es Salaam. Yanga iliivuka baada ya kupata ushindi wa jumla wa mabao 2-1 na sasa itacheza dhidi ya Zesco ya Zambia katika mchezo wa raundi ya kwanza ya michuano hiyo na kama itatolewa, basi itaangukia katika michuano ya Kombe la Shirikisho Afrika.Kwa upande wa Gor Mahia, wenyewe wametinga raundi ya kwanza ya michuano hiyo baada ya kupata ushindi wa jumla ya mabao 5-1 dhidi ya Aigle Noir ya Burundi. Timu hizo zilitoka sare katika mchezo wa kwanza uliofanyika Bujumbura, Burundi wiki mbili zilizopita.Gor Mahia sasa itakutana na USM Alger ya Algeria baada ya timu hiyo ya Algeria kuifungisha virago AS Sonidep FC ya Niger kwa jumla ya mabao 5-2, Wawakilishi wa Uganda katika michuano hiyo, Kampala City Council KCCA, wenyewe wamevuka baada ya kupata ushindi wa jumla wa mabao 4-3 dhidi ya African Stars ya Namibia huku KCCA wakishinda nyumbani 2-0 baada ya kufunghwa Nambia 3-2.TIMU ZILIZOTOLEWASimba ambayo msimu uliopita iliibeba Afrika Mashariki baada ya kuwa timu pekee iliyofika hatua ya robo fainali katika nchi za Afrika Mashariki, lakini msimu huu imetoka kinyonge baada ya kutolewa na UD do Songo kwa bao la ugenini.Timu hiyo ilitoka sare ya kutofungana katika mchezo uliofanyika Beira, Msumbiji wiki mbili zilizopita kabla ya juzi Jumapili kutoka sare ya 1-1 katika mchezo uliofanyika kwenye Uwanja wa Taifa jijini Dar es Salaam na hivyo kutolewa kwa faida ya bao la ugenini. Timu ya Rwanda ya Rayon Sports imejikuta ikitupwa nje ya michuano ya Ligi ya Mabingwa wa Afrika licha ya kutoka sare ya bila kufungana na baadae 1-1 dhidi ya Al Hilal ya Sudan. Rayon ililazimishwa sare 1-1 nyumbani kabla ya kutoka suluhu ugenini, hivyo imetolewa kwa faida ya bao la ugenini.KOMBE LA SHIRIKISHOKwa upande wa Kombe la Shirikisho Afrika, wawakilishi wa Tanzania, Azam FC wenyewe wamekata tiketi ya kucheza raundi ya kwanza baada ya kupindua meza kibabe kwa ushindi wa mabao 3-1 dhidi ya Fasil Kenema katika mchezo wa marudiano kwenye Uwanja wa Azam Complex jijini Dar es Salaam.Azam FC walifungwa bao 1-0 katika mchezo wa mwanzo uliofanyika nchini Ethiopia kabla ya kupindua meza kibabe, Bandari ya Mombasa, Kenya walisonga mbele kwa faida ya bao la ugenini baada ya kutoka sare ya 1-1 na Al Ahli Shendy ya Sudan huku Proline FC ya Uganda ilisonga mbele baada ya kuifunga Malawi Masters Security Service ya Malawi kwa jumla ya mabao 3-0.Proline ilishinda 3-0 Uganda kabla ya kulazimishwa suluhu katika mchezo uliofanyika Malawi. Wawakilishi wa Burundi katika michuano ya Kombe la Shirikisho Afrika, Rkinzo FC walijikuta wakiangukia pua baada ya kuchapwa 5-0 na Triangle United ya Zimbabwe katika mchezo uliofanyika ugenini, Katika mchezo wa awali uliopigwa Bujumbula, timu hizo zilitoka suluhu.Triangle sasa itacheza dhidi ya Azam FC ya Tanzania katika mchezo wa raundi ya kwanza ya michuano hiyo ya Kombe la Shirikisho Afrika. Malindi ya Zanzibar mwishoni mwa wiki yenyewe iliweka rekodi kwa timu za kisiwani humo baada ya kuifungisha virago Mogadishu City baada ya kuifunga 2-1. Katika mchezo wa kwanza, timu hizo hazikufungana.  <topic>: MICHEZO 